**TÁJÉKOZTATÓ**

**Tiszavasvári Város Önkormányzata Képviselő-testületének**

**2017. november 30-án tartandó ülésére**

A tájékoztató tárgya: **Tájékoztató a Tiszavasvári járóbeteg feladatellátás aktuális kérdéseiről**

Melléklet: -

A tájékoztató előterjesztője: dr. Fülöp Erik polgármester

A tájékoztatót készítette: Petruskáné dr. Legeza Tímea osztályvezető

Ügyiratszám: 250/2017.

Az előterjesztést véleményező bizottságok a hatáskör megjelölésével:

**A tájékoztatót tartalmazó előterjesztést a bizottságok nem tárgyalják, arról a képviselő-testületnek határozatot nem kell hoznia, a tudomásul vétel a szavazati arányok feltüntetésével kerül rögzítésre a jegyzőkönyvben.**

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés: -

Tiszavasvári, 2017. november 27.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, 42/520-556 Fax.: 42/275–000 e-mail: tvonkph@tiszavasvari.hu

Témafelelős: Petruskáné dr. Legeza Tímea

**TÁJÉKOZTATÓ**

- a Képviselő-testülethez –

**Tájékoztató a Tiszavasvári járóbeteg feladatellátás aktuális kérdéseiről**

**Tisztelt Képviselő-testület!**

I. Tiszavasvári Város Önkormányzata Képviselő-testülete a **315/2016. (XII.22.) Kt. számú és a 22/2017. (II.2.) Kt. számú határozatával,** mint Ajánlatkérő **„Járóbeteg szakellátás közbeszerzése 2017” tárgyában** - a Közbeszerzésekről szóló 2015. évi CXLIII. törvény harmadik rész, XVII. fejezet, 112. § (1) bekezdés b) pontja szerinti közbeszerzési eljárást írt ki, és ezzel a döntésével **elfogadta a** Tiszavasvári **járóbeteg ellátás szakorvosi és nem szakorvosi ellátásaira vonatkozó** feladat-ellátási szerződést.

A Képviselő-testület az eljárás eredményeként a - 68/2017. (III.30.) Kt. számú és 82/2017. (IV.11.) Kt. számú határozata alapján - a szakorvosi óraszám esetén **a Rojkó – Med Kft.-vel**, a nem szakorvosi óraszám esetén a **Rehabilitációs Team Kft.- vel kötött feladat-ellátási** **szerződést.**

I.1 Tájékoztatom a Képviselő-testületet, hogy **az átadás-átvételhez szükséges engedélyezési eljárások, egyeztetések az illetékes hatóságoknál folyamatban vannak**. Ennek a folyamatnak **az eredményeként** az Emberi Erőforrások Minisztériuma Országos Tisztifőorvosi Feladatokért Felelős Helyettes Államtitkár (továbbiakban: Hatóság) a Tiszavasvári Egészségügyi Szolgáltató Nonprofit Kt. (továbbiakban: **TIVESZ Kft.) járóbeteg-szakellátási kapacitásait és területi ellátási kötelezettségét Tiszavasvári Város Önkormányzata részére átcsoportosította.**

I.2 Ezzel egyidejűleg **a hatóság tudomásul vette az önkormányzat azon kérelmét**, miszerint a kapacitások átcsoportosításának hatálya egybeesik azzal a fordulónappal, melyen a szakorvosi óraszám esetén **Rojkó – Med Kft-vel**, a nem szakorvosi óraszám esetén a **Rehabilitációs Team Kft.- vel kötött feladat-ellátási** **szerződés –** a szolgáltatók jogerős működési engedélyének megszerzését követően **- hatályba fog lépni.**

II. Tájékoztatom a Képviselő-testületet, hogy **a járóbeteg szakellátás vonatkozásában az önkormányzatnak rendelkeznie kell a feladatellátáshoz szükséges minimum feltételekkel az átadás-átvétel időpontjában.** A közbeszerzési kiírásban is vállalta az önkormányzat ennek biztosítását.

Az eddigi működés azáltal volt biztosított, hogy **olyan közreműködő orvos látta el a feladatot, aki biztosította a tárgyi eszközöket is.** Erre a jogszabály lehetőséget ad, azonban a Rojkó-Med Kft. általi feladatátvételt követően a **feladatot ellátó szemész szakorvos** – akivel személyesen is egyeztettem ebben a kérdésben – **kizárólag személyes közreműködést tud vállalni**. Ez azt jelenti, hogy **csak a személyi feltételeket biztosítja**, a tárgyi eszközöket nem.

Fentiekkel kapcsolatban Dr. Rojkó László, mint a Rojkó-Med Kft. képviselője **írásban is jelezte**, hogy a Járóbeteg szakrendelő és Vérvételi hely **átvételét kizárólag a következő feltételek biztosítása esetén vállalja:**

„1. A Járóbeteg Szakrendeleő (Vasvári Pál u. 6. sz.) épületét és a szakrendelések működtetéséhez **szükséges tárgyi eszközöket az OTH engedélyezési előírások feltételeinek megfelelő állapotban adja át az Önkormányzat** a Rojkó-Med Kft számára.

2. A Rojkó-Med Kft. a Járóbeteg Szakrendelő és a Vérvételi hely átadását megelőzően keletkezett kötelezettségekért felelősséget semmilyen módon nem vállal. Mindennemű, átadást megelőzően keletkezett kötelezettségért az Önkormányzat viseli a felelősséget.”

*Az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet* 2. melléklete **tartalmazza a szemészet járóbeteg szakellátás minimum tárgyi feltételeit:**

|  |  |  |  |
| --- | --- | --- | --- |
| **Szemészeti járóbeteg szakrendelés és szakambulancia minimumfeltételei** | | |  |
|  | **I.** **Szakrendelés** | |
|  |  |
| ***Tárgyi feltételek:*** a rendelő általános feltételei + a szemészeti alapvizsgáló feltételei + |  | |
| Applanatios tonométer (gyermekszemészeti rendelés esetén TONOPEN vagy ICARE mérőeszköz is alkalmazható) | **X** | |
| Hármastükör | **X** | |
| Üvegpálca | **X** | |
| Desmarres kanál | **X** | |
| Epiláló csipesz | **X** | |
| Színlátásvizsgáló eszköz (pl.: Ishihara, Velhagen) | **X** | |
| Nagel vagy más típusú anomaloscop |  | |
| **Speciális rendelőkhöz kiegészítések:** |  | |
| ***Glaukóma rendeléshez:*** |  | |
| Kinetikus perimeter |  | |
| Automata periméter | **X** | |

|  |  |
| --- | --- |
| **Tárgyi feltételek: a rendelő általános feltételei** | |
| Vizus vizsgáló egység (visustábla vagy projektor, phoropter vagy szemüvegszekrény,  próbakeret, közeli olvasótábla, PD mérő) | X |
| Dioptriamérő | X |
| Pd mérő | X |
| Üvegpálca | X |
| Szűrőpapírcsík Schirmer próbához | X |
| Fluoreszceines papírcsík könnyfilm festéshez | X |
| Keratometer, kivéve, ha automata kerato-refraktometer áll rendelkezésre | X |
| Ophthalmoscop (gyermekszemészeti szakrendelésen fixációs jellel) | X |
| Előtétlencse réslámpás biomikroszkópiához | X |
| Réslámpa | X |
| Automata refraktometer (szemorvosoknál skiaszkóp vizsgálókészlet is megfelelő) | X |

A rendelkezésre álló eszközök **felülvizsgálata**, valamint a jövőben **a szemészeti szakellátásban közreműködő szakorvossal történt egyeztetés alapján** meghatározásra kerültek azok a **minimálisan beszerzendő eszközök**, amelyek a feladatellátáshoz szükségesek.

Az eszközök beszerzése érdekében **az árajánlatok bekérése folyamatban van,** melyek beérkezését követően **meghatározható a szükséges előirányzat**. Ennek biztosítása érdekében a költségvetési rendelet módosítására irányuló javaslatomat a Képviselő-testület elé fogom terjeszteni.

Kérem a tájékoztató elfogadását.

Tiszavasvári, 2017. január 20.

**Dr. Fülöp Erik**

**polgármester**