**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2017. november 30-án**

**tartandó ülésére**

Az előterjesztés tárgya:

**A Tiszavasvári, Kossuth u. 12. sz. alatti társasház Alapító Okiratának és Szervezeti és Működési Szabályzatának elfogadása**

Melléklet: 1 db társasházi SZMSZ

A napirend előterjesztője (előadó): dr. Fülöp Erik polgármester

Az előterjesztést készítette (témafelelős): Hajdu Imre

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.20. pontja |
|  |  |

Előterjesztés iktató száma: 20391/2017.

Az ülésre meghívni javasolt szervek, személyek: -

Tiszavasvári, 2017. november 23.

Hajdu Imre

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Hajdu Imre

### ELŐTERJESZTÉS

**- a Képviselő-testülethez -**

**A Tiszavasvári, Kossuth u. 12. sz. alatti társasház Alapító Okiratának és Szervezeti és Működési Szabályzatának elfogadásáról**

**Tisztelt Képviselő-testület!**

Tájékoztatom a Képviselő-testületet arról, hogy Kovács Istvánné a Tiszavasvári Lakásszövetkezet ügyvezető elnöke (Tiszavasvári, Szabadság tér 1.), mint társasházkezelő megküldte az Önkormányzat – mint társasházi tulajdonos – részére a Tiszavasvári, Kossuth u. 12. sz. alatti társasház Alapító okiratának és Szervezeti és Működési Szabályzatának módosító tervezetét (továbbiakban: Alapító okirat, SzMSz) véleményezés és jóváhagyás céljából.

Az Alapító okirat és a Szervezeti és Működési Szabályzat módosítása az új társasházi törvénynek való megfelelőség miatt szükséges. **Az alapító okirat módosításához - ha e törvény másként nem rendelkezik - valamennyi tulajdonostárs hozzájárulása szükséges; a változást be kell jelenteni az ingatlanügyi hatóságnak.**

Tájékoztatom a Képviselő-testületet, hogy a Tiszavasvári, Kossuth u. 12. sz. alatti 18 lakásos társasházi lakóépületben az Önkormányzat 8 db lakás és 1 db üzlethelyiség tulajdonjogával (összesen 3197/10000).tulajdoni hányaddal) rendelkezik.

Mivel az Önkormányzat képviseletében a Képviselő-testületnek van szavazati joga, ezért javaslom, hogy a Képviselő-testület fogadja el a Tiszavasvári, Kossuth u. 12. sz. alatti 18 lakásos társasház Alapító okiratának és Szervezeti és Működési Szabályzatának tervezetét.

Tiszavasvári, 2017. november 23.

**dr. Fülöp Erik**

**polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**.../2017. (XI.30.) Kt. számú**

**határozata**

**A Tiszavasvári, Kossuth u. 12. sz. alatti társasház Alapító Okiratának és Szervezeti és Működési Szabályzatának elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva, a társasházakról szóló 2003. évi CXXXIII. törvény 10. § (1) és 14. §-ának, rendelkezése alapján az alábbi határozatot hozza:

1.

**Hozzájárul a Tiszavasvári Város Önkormányzata tulajdonában lévő Tiszavasvári, Kossuth u. 12. 2850/2/A/1.hrsz.-ú, 2850/2/A/3.hrsz.-ú, 2850/2/A/4.hrsz-ú, 2850/2/A/5.hrsz-ú, 2850/2/A/6 hrsz-ú, 2850/2/A/7.hrsz-ú, 2850/2/A/15.hrsz-ú, 2850/2/A/17.hrsz-ú alatti lakások, illetve 1 db 2850/2/A/21. hrsz.-ú üzlethelyiség vonatkozásában a Képviselő-testület az Alapító okirat, valamint a Szervezeti és Működési Szabályzat módosításához a határozat mellékletét képező tartalommal.**

**2.**

**A Képviselő-testület**

* **felhatalmazza a Polgármestert az 1. pontban meghatározott Alapító Okirat aláírására**
* **felkéri a Polgármestert, hogy tájékoztassa Kovács Istvánné társasházkezelőt a Képviselő-testület döntéséről.**

Határidő: azonnal Felelős: dr. Fülöp Erik polgármester